Öllum börnum sem fæðast með skarð í efri tannboga eða með klofinn góm er tryggður réttur til endurgreiðslu vegna tannlækninga og tannréttinga sem nemur 95% af gjaldskrá tannlæknis , að undangengnu mati á þörf , samkvæmt reglugerð sem tók gildi 1. janúar síðastliðinn . Svandís Svavarsdóttir heilbrigðisráðherra kynnti í desember síðastliðnum ýmsar aðgerðir sem miða að því að lækka greiðsluþátttöku sjúklinga . Líkt og fram kom er á næstu tveimur árum áætlað að auka framlög til tannlæknisþjónustu við börn og lífeyrisþega um samtals 320 milljónir króna . Fyrsta skrefið var stigið 1. janúar með gildistöku reglugerðar sem kveður á um greiðsluþátttöku sjúkratrygginga í kostnaði vegna nauðsynlegra tannlækninga og tannréttinga vegna þess vanda sem hér um ræðir . Eins og fram kemur í reglugerðinni nær greiðsluþátttaka sjúkratrygginga nú til kostnaðar vegna nauðsynlegra tannlækninga og tannréttinga vegna „ skarðs í efri tannboga eða klofins góms , harða eða mjúka , þegar fram hefur farið mat á vanda umsækjanda hjá tannlæknadeild Háskóla Íslands og meðferð talin nauðsynleg og tímabær . “